**MINIMALNI STANDARDI ZNANJA**

Minimalni standardi znanja so za geografijo zapisani v predmetnem izpitnem katalogu za splošno maturo za leto 2017 kot izpitne vsebine in cilji.

Minimalni standardi prvega letnika so tudi temeljno znanje dijakov tudi v drugem, tretjem in četrtem letniku. Minimalni standardi drugega letnika so tudi temeljno znanje dijakov tretjega in četrtega letnika. Minimalni standardi znanja tretjega letnika so tudi temeljno znanje dijakov četrtega letnika.

**KRITERIJI ZA OCENJEVANJE ZNANJA**

**USTNO OCENJEVANJE ZNANJA**

Ustno ocenjevanje znanja je napovedano. Datumi se določijo na začetku vsakega ocenjevalnega obdobja. Če se dijak ne drži dogovora je lahko vprašan kadarkoli nenapovedano. Dijakovo znanje mora biti ustno preverjeno vsaj enkrat v šolskem letu. Pri ustnem preverjanju dijak odgovarja na tri vprašanja različnega nivoja znanja. Na oceno vpliva samostojnost pri odgovarjanju, kakovost odgovorov in spretnost uporabe zemljevida. Če dobi dijak pri ustnem preverjanju znanja nezadostno oceno, jo popravlja ustno. Dijak lahko popravlja tudi pozitivno oceno. V redovalnico se vpiše boljša ocena.

**Opisni kriteriji za ustno ocenjevanje znanja:**

|  |  |  |  |  |  |
| --- | --- | --- | --- | --- | --- |
| **Znanje / ocena** | **odlično** | **prav dobro** | **dobro** | **zadostno** | **nezadostno** |
| **Poznavanje vsebine** | Zna vse zahtevane pojme. | Zna navesti večino pojmov. | Pozna več kot polovico pojmov. | Pozna polovico pojmov. | Pozna manj kot polovico pojmov. |
| **Orientacija na karti** | Na karti se odlično znajde. | Na karti se dobro znajde. | Na karti pokaže le glavno. | Na karti se slabo znajde. | Ne zna pokazati niti osnovnih pojmov. |
| **Razumevanje in primeri** | Dobro obvlada povezave , razlikuje vzroke in posledice, poda lastne primere. | Razume večino, poda ustrezni primer. | Ima delno predstavo o nekaterih zakonitostih in povezavah. Primeri so povzeti. | Ne loči vzrokov od posledic. Slabo obvlada povezave, pomanjkljivi primeri. | Ne razume. Neustrezni primeri. |
| **Razlaga** | Razlaga je jasna in nedvoumna, pravilno uporablja strokovne izraze. | Ustrezna. | Delno pravilna. | Pomanjkljiva. | Ne zna razložiti. |
| **Argumenti (za mnenja, trditve, stališča)** | Originalni, lastni, prepričljivi. | Lastni in prepričljivi. | Deloma ustrezni in povzeti. | Slabo prepričljivi, povzeti. | Neustrezni ali jih sploh ni. |

**PISNO OCENJEVANJE ZNANJA**

Pisno ocenjevanje znanja je napovedano. Datumi za vsa pisna ocenjevanja znanja se določajo vedno skupaj z dijaki. Pisno se ocenjuje znanje vsaj trikrat in v 4. letniku vsaj štirikrat v šolskem letu. Dijaki športniki, ki so veliko odsotni zaradi športnih obveznosti ter dijaki, ki so veliko odsotni zaradi dolgotrajne bolezni, lahko eno od treh pisnih ocen v šolskem letu pridobijo z ustno. Če je dijakovo znanje pri pisnem preverjanju znanja ocenjeno z oceno nezadostno, mora dijak oceno popravljati pisno. V redovalnico se vpišeta obe oceni.

IZJEME:

* Dijaki, ki jim pri pisnem ocenjevanju znanja zmanjka 1 točka do ocene zadostno, lahko manjkajočo točko pridobijo z zagovorom.
* Dijaki, ki pri pisnem ocenjevanju znanja zberejo vsaj 45% vseh točk, nezadostno oceno lahko popravijo ustno.

Dijak lahko popravlja tudi pozitivno pisno oceno. Popravlja jo pisno. V redovalnico se vpiše boljša ocena.

**Kriteriji za pisno ocenjevanje znanja:**

0 – 49% nezadostno

50 – 61% zadostno

62 – 77% dobro

78 – 89% prav dobro

90 – 100% odlično

**DRUGA OCENJEVANJA ZNANJA**

Dijaki lahko oceno pridobijo tudi z izdelavo plakata, domačih nalog, referatov, poročil iz ekskurzij, razstav, itd.. Profesor lahko izdelavo omenjenih izdelkov določi kot obvezno ali pa neobvezno. Če izdelavo izdelka določi kot obvezno, potem se v primeru, da dijak izdelka ne odda v predvidenem roku, njegovo delo oceni z nezadostno oceno.

Pri modulu v drugem letniku se ocenjujejo delovni listi in seminarske naloge. Ocene s področja geografije se vpišejo v redovalnico k predmetu geografija in se upoštevajo pri zaključevanju ocen.

Pri modulu v tretjem letniku se znanje ocenjuje pisno najmanj enkrat letno. Ocena se vpiše v redovalnico k predmetu geografija in se upošteva pri zaključevanju ocen.

**Opisni kriteriji za vrednotenje plakata:**

|  |  |  |  |  |
| --- | --- | --- | --- | --- |
| **Kriteriji** | **Opisniki** | | | |
| **Zadostno** | **Dobro** | **Prav dobro** | **Odlično** |
| Izbrani viri in literatura ustrezajo izbrani temi plakata. | Pregleda vsaj en dostopen in uporaben spletni vir ali literaturo in iz njega izbere posamezne ustrezne informacije. | Pregleda vsaj dva dostopna in uporabna spletna vira ali literaturo in iz njiju izbere večino ključnih informacij. | Pregleda vsaj tri dostopne in uporabne spletne vire in literaturo in iz njih izbere večino ključnih informacij. | Pregleda vsaj štiri dostopne in uporabne spletne vire in literaturo in iz njih izbere vse ključne informacije. |
| Uporabljeni viri in literatura so ustrezno navedeni v seznamu bibliografije. | Uporabljeni vir ali literatura pomanjkljivo navede v seznamu bibliografije, ali pa navedba manjka. | Uporabljena vira ali literatura sta mestoma pomanjkljivo navedena v seznamu bibliografije. | Uporabljeni viri in literatura so večinoma ustrezno navedeni v seznamu bibliografije. | Uporabljeni i viri in literatura so ustrezno navedeni v seznamu bibliografije. |
| Plakat vsebuje ustrezne elemente glede na postavljene zahteve: naslov, slikovno gradivo, poimenovanje dediščine in kratki opisi le-te. | Na plakatu manjkata dva bistvena elementa (opisi in slikovno gradivo). | Na plakatu manjka en bistven element (slikovno gradivo ali opisi). | Na plakatu so vsi zahtevani elementi. | Na plakatu so vsi zahtevani elementi in druge pomembne podrobnosti. |
| Tema je predstavljena z ustreznimi dejstvi in informacijami. | Opisi so pomanjkljivi ali vsebujejo napačne informacije. | Opisi so mestoma pomanjkljivi. | Opisi vključujejo vsa temeljna dejstva in informacije o predstavljenih primerih kulturne in naravne dediščine. | Opisi vključujejo vsa temeljna dejstva in informacije ter druge pomembne informacije o predstavljenih primerih kulturne in naravne dediščine. |
| Uporabljena je ustrezna terminologija. | Pomanjkljiva ali včasih napačna terminologija. | Terminologija ni vedno pravilno uporabljena. | Terminologija je večinoma pravilno uporabljena. | Terminologija je pravilno uporabljena. |

**ZAKLJUČEVANJE OCEN**

Pri zaključevanju ocen na koncu šolskega leta se upoštevajo vse ocene. Dijak mora biti za končno pozitivno oceno, pozitivno ocenjen v obeh ocenjevalnih obdobjih iz vse predelane snovi. Zaključena ocena ni aritmetična sredina vseh ocen. Poleg ocen se pri zaključevanju ocen upoštevajo tudi dijakov: napredek, prizadevnost, delavnost, samostojnost pri pouku ter odnos do pouka.

**IZPITI**

Popravni izpiti pri geografiji so ustni.

Predmetni in dopolnilni izpiti so pri geografiji pisni.